Rasi ya Alaska (kwa Kiingereza: Alaska Peninsula) ni rasi iliyoko kusini magharibi mwa Alaska, kati ya Bahari ya Pasifiki na Bahari ya Bering. Inaenea kwa umbali wa km 800 kutoka Alaska Bara hadi visiwa vya Aleuti. Kwa mtazamo tofauti eneo lote la Alaska linaweza kuitwa "rasi" lakini leo hii "rasi ya Alaska" hutumiwa tu kwa ule mkono wa nchi upande wa kusini. Eneo la rasi ni takriban km 22,000. Idadi ya wakazi ni ndogo, chini ya watu 2,000. Wengi wao ni Maindio na Eskimo.